Document ID: 32007R1403

РЕГЛАМЕНТ (ЕО) № 1403/2007 НА КОМИСИЯТА
от 28 ноември 2007 година
за отмяна на забраната за улов на северен пагел в зони VI, VII и VIII на ICES (води на Общността и води, които не са под суверенитета или юрисдикцията на трети държави) от плавателни съдове, плаващи под флага на Испания
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 26, параграф 4 от него,
като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (2), и по-специално член 21, параграф 3 от него,
като има предвид, че:
(1)
Регламент (ЕО) № 2015/2006 на Съвета от 19 декември 2006 г. за определяне на риболовните възможности за 2007 г. и 2008 г. за общностните риболовни кораби за някои дълбоководни рибни запаси (3) определя квотите за 2007 г. и 2008 г.
(2)
В съответствие с член 21, параграф 2 от Регламент (ЕИО) № 2847/93, на 22 октомври 2007 г. Испания уведоми Комисията, че установява забрана за улова на северен пагел в зони VI, VII и VIII на ICES (води на Общността и води, които не са под суверенитета или юрисдикцията на трети държави), считано от 19 октомври 2007 г.
(3)
На 13 ноември 2007 г. в съответствие с член 21, параграф 3 от Регламент (ЕИО) № 2847/93 и член 26, параграф 4 от Регламент (ЕО) № 2371/2002 Комисията прие Регламент (ЕО) № 1328/2007 (4) относно установяване на забрана за риболова на северен пагел във водите на зони VI, VII и VIII на ICES (води на Общността и води, които не са под суверенитета или юрисдикцията на трети държави) от плавателни съдове, плаващи под флага на Испания или регистрирани на нейна територия.
(4)
Според информацията, предоставена на Комисията от испанските власти, все още съществуват количества северен пагел от испанската квота в зони VI, VII и VIII (води на Общността и води, които не са под суверенитета или юрисдикцията на трети държави). Следователно уловът на северен пагел в тези води от плавателни съдове, плаващи под флага на Испания или регистрирани на нейна територия, следва да бъде разрешен.
(5)
Настоящото разрешение следва да влезе в сила на 30 октомври 2007 г., за да е възможен уловът на посочените количества северен пагел преди края на текущата година.
(6)
Регламент (ЕО) № 1328/2007 на Комисията следва да се отмени, считано от 30 октомври 2007 г.,
ПРИЕ НАСТОЯЩИЯ РЕГЛАМЕНТ:
Член 1
Отмяна
Регламент (ЕО) № 1328/2007 се отменя.
Член 2
Влизане в сила
Настоящият регламент влиза в сила в деня след публикуването му в Официален вестник на Европейския съюз.
Прилага се от 30 октомври 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 ноември 2007 година.

Labels: 8
18
6